**Den melkittiske kirke** eller *melkittisk-katolske kirke*; *melkittiske gresk-katolske kirke* (arabisk: كنيسة الروم الملكيين الكاثوليك‎, *Kanīsat ar-Rūm al-Malakiyyīn al-Kāṯūlīk*) er én av den katolske kirkens 23 særkirker. Kirken følger den bysantinske ritus og bruker arabisk som liturgisk språk, men anerkjenner paven som religiøst overhode. Den melkittiske kirke har omtrent 1 600 000 tilhengere, hovedsakelig i Midtøsten, Sør- og Nord-Amerika. I Libanon utgjør melkitter en andel på 4 % av befolkningen.

Særkirkens overhode er den melkittiske patriark av Antiokia, som har sitt sete i Damaskus. Nåværende patriark er Youssef I Absi (siden 2017). Den sporer sin historie tilbake til tidlige kristne i Antiokia ved Orontes på 100-tallet f.Kr. tidligere en del Syria, men nå i Tyrkia. Kristen tro ble introdusert i byen av apostelen Peter.

Struktur
--------

Den melkittiske kirke er organisert i 19 eparkier (bispedømmer), hvorav 14 er erkeeparkier (kursivert i listen; kirkeprovinser og metropolitanbispedømmer er fremhevet i fet). I tillegg kommer seks eksarkater o.l. (mindre skrifttype i listen).

* **PATRIARKATET ANTIOKIA**   Syrias flagg
	+ **Kirkeprovinsen Antiokia**
		- *Damaskus erkeeparki*   Syrias flagg
	+ Titulærpatriarkatet Alexandria   Egypts flagg
		- vikariatet Egypt og Sudan   Egypts flagg   Sudans flagg
	+ Titulærpatriarkatet Jerusalem   Palestinas flagg
		- vikariatet Jerusalem   Palestinas flagg
	+ **Kirkeprovinsen Aleppo**
		- ***Aleppo erkeeparki***   Syrias flagg
	+ **Kirkeprovinsen Beirut**
		- ***Beirut og Jbeil erkeeparki***   Libanons flagg
	+ **Kirkeprovinsen Bosra**
		- ***Bosra-Hauran erkeeparki***   Syrias flagg
	+ **Kirkeprovinsen Homs**
		- ***Homs erkeeparki***   Syrias flagg
	+ **Kirkeprovinsen Tyr**
		- ***Tyr erkeeparki***   Libanons flagg
		- *Baniyas erkeeparki*   Libanons flagg
		- *Sidon erkeeparki*   Libanons flagg
		- *Tripoli erkeeparki*   Libanons flagg
	+ **Eksempt (direkte underlagt patriarken)**
		- *Akka erkeeparki*   Israels flagg
		- *Baalbek erkeeparki*   Libanons flagg
		- *Latakia erkeeparki*   Syrias flagg
		- *Petra og Philadelphia erkeeparki*   Jordans flagg
		- *Zahle-Furzol erkeeparki*   Libanons flagg
		- Mexico eparki   Mexicos flagg   (vakant siden 1994)
		- Montréal eparki   Canadas flagg
		- Newton eparki   USAs flagg
		- Sydney eparki   Australias flagg   New Zealands flagg
		- eksarkatet Irak   Iraks flagg   (vakant siden 2007)
		- eksarkatet Kuwait   Kuwaits flagg
* **Immediat (direkte underlagt paven)**
	+ eksarkatet Argentina   Argentinas flagg
	+ eksarkatet Venezuela   Venezuelas flagg
* **Underlagt romersk-katolske metropolitter**
	+ São Paulo eparki   Brasils flagg   (den romersk-katolske kirkeprovinsen São Paulo)

Historie
--------

Melkittene var opprinnelige ortodokse kristne i dagens Midtøsten, Egypt og Sudan (jf. Faras bispedømme). Navnet betyr *keiserlig* på arameisk, siden melkittene stod på den bysantinske keiserens side i konsilet i Kalkedon (451), som utløste skismaet mellom de ortodokse og orientalsk-ortodokse kirkene.

Fra 1300-tallet begynte romersk-katolske prester å misjonere i og rundt Damaskus, noe som førte til at mange ortodokse prester konverterte til eller sympatiserte med katolisismen. Da den katolsk-vennlige biskopen Kyrillos VI ble valgt til patriarken av Antiokia i 1724, førte dette til bruddet med den ortodokse kirke. Mens patriarken av Konstantinopel innsatte en motpatriark (som begrunnet den antiokensk-ortodokse kirke), anerkjente pave Benedikt XIII patriarken Kyrillos og tilbød ham en union med den katolske kirken. Den melkittiske kirke var dermed delt i en katolsk og en ortodoks gren, men navnet gikk over på den katolske. Den melkittisk-katolske patriarken av Antiokia beholdt også jurisdiksjonen over Midtøsten og Nord-Afrika, noe som gir seg utslag i hans fulle tittel, *patriarken av Antiokia og hele Orienten, av Alexandria og av Jerusalem*.

Referanser
----------

1. ↑  «History of the Melkites» Arkivert 4. februar 2012 hos Wayback Machine. *Melkite.org*
2. ↑   «Melkite Greek Catholic Church», *I-cias.com*

Eksterne lenker
---------------

* (fr) Offisielt nettsted Rediger på Wikidata

* (en) Melkite Greek Catholic Church – kategori av bilder, video eller lyd på Commons Rediger på Wikidata
* Kirkens hjemmeside
* «Giga-Catholic Information» om den melkittiske kirkens hierarki

|  |  |
| --- | --- |
| Oppslagsverk/autoritetsdata | VIAF **·** GND **·** NKC
 |